**Referat Kredsrådsmøde  
mandag den 21. oktober 2024 kl. 19.00  
i Rødding** **Centeret**

**Referent: Bodil Routh Bregendahl**

**Mødedatoer**

**Forretningsudvalget**

*9/12-24 kl. 20.00 (online)*

*3/2-25 kl. 20.00 (online)*

**Kredsbestyrelsen**

*6/1-25 kl. 18.00 (Rødding)*

**Kredsråd** (alle lokalforeninger)

**Workshop vedtægter**

*11/11-24 19-21.30 (Rødding)*

**Kredsgeneralforsamling**

*Mandag den 17. februar 2025 kl. 19.00*

*Rødding Centeret*

Alle Kredsrådsmøder afholdes i Rødding centret.

Husk at holde øje med Kreds 4’s hjemmeside.

[www.dch-kreds4.dk](http://www.dch-kreds4.dk)

**1. Velkommen og nyt fra kredsformanden**Annette bød velkommen, og derefter tog vi en hurtig præsentationsrunde.  
  
Spørgeskema vedr. brug af arealer – 100 % svar fra Kreds 4 – sådan!   
Analysen er vedlagt som bilag.

Vi er stadig aktive i friluftsrådet og repræsenteret ved Anette Lunau, Jan. Der kommer retur fra mødet ved friluftsrådet at hundefolk ikke opfører sig ordentligt i offentlige skove/naturområder – vi lader hundene løbe frit. Vi skal gå tilbage og bede medlemmer om at holde snoren på og vise hensyn til andre brugere af offentlige steder.   
Esbjerg deler at de har Marbækdagen hvor de mødes med de andre brugere af området, hvilket giver en god forståelse for alles brug af området.  
  
Vi skal også gå hjem til vores medlemmer og bede om, at vi holder løbske tæver lidt fra konkurrencebanerne – i alle discipliner – for at vise hensyn til de arbejdende hunde.

Fra sekretariatet: der kan bestilles beachflag og hvis klubben skal have rettet antallet af DcH Bladet der modtages, så er det bare at kontakte Jan.

Der kommer muligvis en kontingentstigning på landsplan.

FU inviterer til workshop om vedtægter med Laurids og Kent fra Ordensudvalget mandag den 11/11-2024 i Rødding Centeret.

Spørgsmål vedr. honorering i DcH: der kommer et spørgeskema fra HB inden længe og igen næste år, så der er noget evidens inden landsmødet 2026.

Spørgsmål om der er klubber der hyrer private underviser til holdene: umiddelbart ikke.

Spørgsmål om hvad andre gør ved dem der egentlig bare kommer for at drikke kaffe: Tydelighed omkring hvad klubben forventer af hundeførerne, instruktørerne skal være klar på at italesætte det og klarhed omkring hvad klubben vil.

**2. Nyt fra næstformanden**Intet nyt.

**3. Nyt fra kredskassereren**Regnskabet er senest opgjort 19.10.2024 – vi ”mangler” omkring 400 medlemmer på kredsplan.

Pt. Mangler der at blive opkrævet for nogle på IGU.

Generelt har der været mange stigninger på alt og kredsen har også hævet det der gives for at afholde IGU. Prisen for et dags-modul stiger til 550 kr. fra 2025

I øjeblikket har vi et underskud, men der kommer penge ind igen.

Gennemgang af ændringer til kredsmappen.

**4. Nyt fra udvalgene**Agility/Hoopers: der er indført GULDHUND til klasse 3. Kreds 4 har haft 29 teams med til DM og det blev til en 8. plads i lille, 4. plads i mellem, 3. plads i intermetiate og 13., 12., 11., 10., 9., 5. og 1. plads i stor – super flot.

Har haft årsmøde og afventer stadig lige et par klubber der skal melde retur med konkurrencer både i agility og hoopers.

Dch-program: havde 2 dommere med til DM. Har introaften til nye dommer lige om lidt. Vil gerne have flere konkurrencer, så meld endelig ind – også meget gerne til eliteturningen.

Uddannelsesudvalget: Gurli er syg og derfor har Pia overtaget IGU-mailen. Sig til hvis der er noget der mangler, Pia skal lige lære det hele.

Første år med WildCard, og vi har fået 4 ansøgninger og der er givet 3 WildCards. Søg endelig.

Fordi Gurli er syg, så har modul 1 og 2 måtte rykke og Annette tager begge moduler.

Uddannelsesudvalget vil gerne have, at vi overvejer om det er okay at flere overbygninger gennemføres hvert andet år på skift – vil det være okay? Flere spørger til mere samarbejde med de andre kredse omkring os.

Instruktørweekenden er tilbage i Ho 3. weekend i marts. Herudover arbejdes der med Hundeførerdag den 21. juni, men der mangler en klub der vil holde dagen.

Rallyudvalg: kreds 4 havde 4 teams med til DM og 1 dommer – og vi har Danmarksmesteren i kredsen! Mega godt gået! Vi har lige haft årsmøde, som altid hyggeligt og givende. Hvis der skulle være flere klubber der gerne vil holde en rallykonkurrence 2025, så er det nu der skal sendes en mail til rau@dch-kreds4.dk.

Eftersøgningsudvalget: har årsmødet 20/11-24 hos DcH Vejen.

**5. Blandingshunde – de hunde vi er i tvivl om – blandinger/adfærdsudfordringer/regler/hvad gør andre?**  
Landsforeningen har spurgt rigspolitiet og svaret er vedlagt som bilag.

De fleste undersøger blandingen og ser hunden (og føreren) an på holdet. Man kan spørge efter stambog eller anden dokumentation for hvad der er blandet i hunden.

Bred enighed om, at instruktøren skal være tryg ved alle hunde på holdene. Vi er ikke forpligtet til lade alle hunde (eller førere) være på holdene, hvis det ikke fungerer.   
  
**7. Evt.**Tilmelding i forhold til forsikring? DcH Broager løser dette, ved at man skal tilmelde sig og så har man 3 gange til at beslutte om man vil gå i klubben. Ønsker man ikke at fortsætte efter de 3 gange, så får man pengene tilbage – dette er ikke et problem i forhold til lands- og kredskontingent.

Kolding var vært for uofficielt DM i Nose work weekenden efter officielt DM – super arrangement. Der er lidt rettelser inden DM 2025, men Nose Work er klar.